মণিরত্ন মুখোপাধ্যায়

মণিরত্ন মুখোপাধ্যায় ছদ্মনাম (মূল নাম প্রণবকুমার মুখোপাধ্যায়) বাংলা সাহিত্যের একজন উল্লেখযোগ্য সাহিত্যিক ছিলেন। ১৯৪০ সালের ১ সেপ্টেম্বর সিউড়ির মামার বাড়িতে জন্ম তার। মূলত তিনি কথাসাহিত্যক ছিলেন, বিভিন্ন প্রতিষ্ঠিত পত্রপত্রিকায় ও লিটল ম্যাগাজিনে তাঁর লেখা প্রকাশিত হয়েছে। উপন্যাস, ভ্রমণ কাহিনী রচনায় তিনি স্বছন্দ ছিলেন। গবেষণামূলক লেখালেখিতেও তাঁর পারদর্শিতা উল্লেখযোগ্য। তাঁর জীবনের বেশি সময় কেটছে দিল্লিতে। দিল্লিতেই তাঁর মৃত্যু ১১ জুন ২০২১ তারিখে।

 প্রথম জীবন 
বীরভূম জেলার সিউড়ি শহর থেকে প্রায় দু-মাইল দূরে মুখুড়িয়া গ্রামে মামার বাড়িতে প্রণবকুমার মুখোপাধ্যায় (ছদ্মনাম: মণিরত্ন মুখোপাধ্যায়)-এর জন্ম। জন্ম তারিখ ১ সেপ্টেম্বর ১৯৪০। প্রাথমিক পড়াশোনা সেখানকার গ্রামের স্কুলে। শৈশব কৈশোর গ্রামের মুক্ত পরিবেশের মধ্যে অতিবাহিত হয়েছে। বেশ কয়েকবার জলে ডুবে যেতে যতে বেঁচে গেছেন। বাবা চাকরি করতেন পূর্ববঙ্গে, দেশভাগের পর এপারে চলে আসেন তিনি। বীরভূমের পর মণিরত্নের পরবর্তী কৈশোর কেটেছে হুগলির চুঁচুড়াতে। দেশভাগের প্রভাব তাদের সংসারে বেশ গভীর ছিল। তাঁর এক বোন এই সময় মারা যান। হুগলি কলিজিয়েট স্কুলে ভর্তি হন। তারপর হুগলি কলেজে ফ্রি স্টুডেন্টশিপ পেয়ে ভর্তি হন। সেখান থেকে আই এস সি-তে স্কলারশিপ, বি এস সি-তে ফিজিক্স অনার্স নিয়ে পাশ করেন। এম এস সি ভর্তি হন কলকাতার প্রসিডেন্সি কলেজে । প্রেসিডেন্সি কলেজে পাঠ অসম্পূর্ণ রেখে তিনি জামালপুর রেল কারখানায় অ্যাপ্রেন্টিস রেলওয়ে ইঞ্জিনিয়ারারিং কোর্স এ যোগ দেন।

 কর্মজীবন 
প্রথম কর্মজীবন শিয়ালদহ ডিভিশনে ১৯৬৪ সালে। পরে দিল্লির ইঞ্জিয়ার্স ইন্ডিয়াতে চাকরি। চাকরির সূত্রে সারা ভারত ও বিদেশে যেমন আমেরিকা, ইংল্যান্ড, জার্মানি, ব্রাজিল। অবসরের পর দিল্লিতেই স্থায়ী ভাবে বাস করতেন।

 সাহিত্য কর্ম 
মণিরত্ন মূলত কথাসাহিত্যিক। গল্প, উপন্যাস ও ভ্রমণকাহিনি রচনা করেছেন। কলকাতার উল্লেখযোগ্য প্রকাশনা থেকে তাঁর গ্রন্থ প্রকাশ হয়েছে, অন্য ভাষাতেও অনুবাদ হয়েছে। ব্রাজিল ভ্রমণ নিয়ে তাঁর ভ্রমণ উপন্যাস অবরিগাদো ব্রাজিল প্রকাশিত হয়। লুপ্ত সরস্বতী গ্রন্থটি অনুসন্ধান মূলক গ্রন্থ। এই গ্রন্থ লেখার পশ্চাদ্ভূমিতে রয়েছে লেখকের দীর্ঘদিনের প্রস্তুতি। হিমালয়ের শৃঙ্গ, হিমবাহ হরিয়ানা, পাঞ্জাব, রাজস্থানের মরুভূমি, গুজরাটের খাম্বাট উপসাগর, দ্বারকা এবং কচ্ছের রনে বিভিন্ন সময়ে বিভিন্ন দলের সঙ্গে পায়ে হেঁটে ঘুরেছেন। বিভিন্ন বিশ্ববিদ্যালয়ে কী গবেষণা হয়েছে ও বিভিন্ন সংগ্রহশালা ঘুরে এই বই এর উপাদান সংগ্রহ করেছেন। সরস্বতী নদীর দেবীত্বে উত্তরণের আশ্চর্য কাহিনির সঙ্গে আবিষ্কারকদের জীবনের কথা মিলেমিশে আছে এই দুর্লভ গ্রন্থে। অন্য মরুস্থলী গ্রন্থটিও সরস্বতী নদীর অনুসন্ধানের সঙ্গে। বইটির প্রকাশক আনন্দ পাবলিশার্স। একটি গবেষক দল সরস্বতী নদীর হারিয়ে যাওয়া খাতের সন্ধানে বেরিয়েছে। তাদের গবেষণা ও মরুভূমির মধ্য দিয়ে অভিযানের নানান কথা কথাসাহিত্যের রসে জারিত হয়েছে। বইটি 'একটি সত্যি কাহিনি, কিছুটা সাজিয়ে নিতে হয়েছে এই যা'- এরকম ভাবে বলা হয়েছে গ্রন্থটির ব্লার্বে।

মিনকিয়ানি নামক গিরিশিরা টেকিং নিয়ে লেখা মিনকিয়ানি গ্রন্থটি। অবরিগাদো ব্রাজিল গ্রন্থে ব্রাজিলের মানুষ, সমাজ, ইতিহাস নিয়ে রচিত হয়েছে এই কাহিনি। 'নিছক ভ্রমণ কাহিনি নয়, কথা সাহিত্যের ভিন্নতর মাত্রায় পৌঁছে গিয়েছে। জহরলাল নেহেরুর দ্য ডিসকভারি অফ ইন্ডিয়া-র অনুবাদ করেছেন ভারতবর্ষ আবিষ্কার নামে বাংলায় । দাস ব্যাবসা নিয়ে লিখেছেন 'মানুষ যখন পণ্য'। অম্বা উপন্যাস উপন্যাস মহাভারতের উল্লেখযোগ্য নারী চরিত্র অম্বা-র জীবনের বিস্তৃত প্রেক্ষাপটে নির্মিত হয়েছে।

+রচনার শ্রেনিরচনার নামপ্রকাশকপ্রকাশ সালউৎসর্গআই এস বি এনউপন্যাসনবিশনবপত্র১৯৯৯ -৮১-৮৫৩২৫-৮২০-০ভ্রমণ উপন্যাসমিনকিয়ানিআনন্দ২০০২চেলারাম৮১-৭৭৫৬-২১১-৮গল্প সংগ্রহছোটোগল্পদীপক২০১১ব্রজমাধব ভট্টাচার্য -ইংরেজি গল্পদ্য টার্নিয়নদীপক২০১১গোপীদুললাল মুখোপাধ্যায় -গবেষণা গ্রন্থলুপ্ত সরস্বতীআনন্দ২০১৩ড. মণি রায়৯৭৮-৯৩-৫০৪০-৫গবেষণা গ্রন্থ
(অসমীয়া অনুবাদ)লুপ্ত নদী সরস্বতীজ্যোতি২০১৫ড. মালিনী গোস্বামী -নভেলেটকিছু গোপন করব নাপ্রয়াগ২০১৪অশোক চক্রবর্তী -পৌরাণিক উপন্যাসঅম্বাপ্রয়াগ২০১৭শীলা মুখোপাধ্যায়অনুবাদ গ্রন্থভারতবর্ষ আবিষ্কারমিত্র ও ঘোষ২০১৯অনিমেষ গোস্বামী ও ইন্দিরা চক্রব্রর্তীউপন্যাসঠিকানা জোড়ামন্দিরতলাশাম্ভবী২০১৯গোপীদুললাল মুখোপাধ্যায়978-93-87883-44-4ভ্রমণ উপন্যাসঅন্য মরুস্থলীআনন্দ২০১৯রাহুল মুখোপাধ্যায়গবেষণাগ্রন্থমানুষ যখন পণ্য
দাস-ব্যবসার ইতিবৃত্তগাংচিল২০১৯ড. মাহেশ্বরী ড. মুকুলরহস্য উপন্যাস
(পাঁচটি)সখা সারমেয়গাংচিল২০২০শম্পা ডি ব্যানার্জীভ্রমণ উপন্যাসঅবরিগাদো ব্রাজিলমুখাবয়ব২০২০পঙ্কজ মুখোপাধ্যায়
থাম্ব|কয়েকজন সমসাময়িক বাংলা কথাসাহিত্যক। পাঠকের বাম দিক থেকে- সুবল দত্ত, তপন বন্দ্যোপাধ্যায়, মণিরত্ন মুখোপাধ্যায় ও দেবব্রত দেব

গল্পকার হিসাবে মণিরত্ন মুখোপাধ্যায়ের পরিচিতি যথেষ্ট। বিশিষ্ট পত্র-পত্রিকায় ও সংকলনে তাঁর বহু গল্প প্রকাশিত হয়েছে। তার মধ্যে উল্লেখযোগ্য হল দেশ, শারদীয়া দেশ, আনন্দবাজার পত্রিকা, সানন্দা, এ'বেলা, কথাসাহিত্য, নবকল্লোল, বসুমতী, উনিশ-কুড়ি, প্রসাদ প্রভৃতি পত্রিকায়। তাঁর গল্প বিষয়-বৈচিত্রে ভরপুর।
+কিছু উল্লেখযোগ্য গল্পের নাম ও প্রকাশ-তথ্যরচনার শ্রেনিরচনার নামপত্রিকার নামপ্রকাশ সালগল্পজোছনাময়ীদেশমে ২০০৬গল্পমায়াবী সারসদেশশারদীয়া ২০১৩গল্পসাতটি মুখদেশমার্চ ২০০১গল্পকে যে নাচেদেশজুলাই ২০০৭গল্পতিসু এবং অন্যেরাদেশজানুয়ারি ২০০৭গল্পকুমারী কুমারীদেশমার্চ ২০০২গল্পমালা মালিকাদেশমার্চ ২০১৪গল্পদেহ বিদেহদেশমার্চ ২০১২গল্পকত চর চরাচরদেশনভেম্বর ২০১০গল্পনির্জন নীরব বৃত্তেদেশশারদীয়া ২০১৪গল্পঅন্য অন্বেষণদেশফেব্রুয়ারি ২০১০গল্পখোলা মাঠের ছায়াদেশশারদীয়া ২০১২গল্পমৌনব্রতদেশআগস্ট ২০০৯গল্পএত মশা এত মাছিদেশশারদীয়া ২০০৯গল্পচোখের দেখাদেশনভেম্বর ২০১৬গল্পভারদার বা ভাদ্রমাসদেশনভেম্বর ২০১৫গল্পতিন দিনের সুখদেশশারদীয়া ২০০৭গল্পসামান্যতরদেশজুন ২০১৫গল্পএকটি শব বাহনের বৃত্তান্তদেশএপ্রিল ২০০৭গল্পমধুপুরের মেয়েদেশজানুয়ারি ২০০২গল্পকৃষ্ণতিলদেশনভেম্বর ২০০৫গল্পকরুণার র-চাদেশশারদীয়া ২০০৬গল্পইকুয়েশনসানন্দাসেপ্টেম্বর ১৯৯৯গল্পসেলাইসানন্দাঅক্টোবর ২০০৩গল্পফিরে পাওয়াএ'বেলাসেপ্টেম্বর ২০১৩গল্পসে ও চিলিআনন্দবাজার পত্রিকাফেব্রুয়ারি ২০১৩গল্পমধু মাধবী সংক্রান্তআনন্দবাজার পত্রিকাজুন ২০১১গল্পনায়কোচিতউনিশ কুড়িঅক্টোবর ২০১৫গল্পএকটি টর্চ সম্বন্ধিতকথাসাহিত্যসেপ্টেম্বর ২০১১গল্পসতের পাকপ্রসাদশারদীয়া ২০১৬গল্পএই মাতৃ শরীরবসুমতীশারদীয়া ২০১৬গল্পকালবউস মাছনবকল্লোলজুলাই ২০০৬

উদ্বোধন, উন্মুক্ত উচ্ছ্বাস, আরাত্রিক, দিগঙ্গন প্রভৃতি পত্রিকাতে নানান বিষয়ে তাঁর প্রবন্ধ প্রকাশিত হয়েছে। কিছু অন্য ভাষার গল্প বাংলায় অনুবাদ করেছেন তিনি।অনুবাদ পত্রিকা, উন্মুক্ত উচ্ছ্বাস পত্রিকায় তাঁর একাধিক অনুবাদ প্রকাশিত হয়েছে।

 সম্মাননা 
 রায়চৌধুরী পুরস্কার (২০০৫)
 বঙ্গবিহঙ্গ সম্মান (২০১১)
 উত্তরবঙ্গ সাহিত্য সম্মান (২০১১)
 আরাত্রিক পত্রিকা বিশেষ গল্পকার সাহিত্য-সম্মাননাআরাত্রিক, প্রধান সম্পাদক: দুর্গাদাস মিদ্যা, শ্রাবণ সংখ্যা, ১৪২৬ বঙ্গাব্দ (আগস্ট ২০১৯)। পৃষ্ঠা ১৩৪। 

 মৃত্যু 
দিল্লিতে নিজের বাড়িতেই ১১ জুন ২০২১ তারিখে ৮১ বছর বয়েসে অল্প কিছু দিনের অসুস্থতায় শেষ নিশ্বাস ত্যাগ করেন।

 অতিরিক্ত তথ্যসূত্র 
স্বাধীনতা-পরবর্তী দিল্লির বাংলা সাহিত্যচর্চা: রূপকুমার আড়ি, শম্ভাবী প্রকাশণী, কলকাতা, ২০১৮, ISBN 9788193614563

বাক্‌প্রতিমা ( মণিরত্ন মুখোপাধ্যায় স্মরণ-ক্রোড়পত্র), সম্পাদক: অনাদিরঞ্জন বিশ্বাস, দ্বাবিংশতিতম বর্ষ, জানুয়ারি-ডিসেম্বর ২০২১ (পৌষ ১৪২৭-অগ্রহায়ণ ১৪২৮), আন্দামান, ISSN 0972-9615

 তথ্যসূত্র 

 বহিঃসংযোগ 

বিষয়শ্রেণী:১৯৪০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাংলা ভাষার লেখক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক